stanford-oval/wikipedia huggingface dataset:
Robert Meier

Robert Meier (10. maaliskuuta 1897 – 29. tammikuuta 2007) oli saksalainen ensimmäisen maailmansodan veteraani. Hän palveli jalkaväessä vuodesta 1915. Hän taisteli Sommessa, Saint Quentinissa ja Chemin des Damesissa.
Meier oli Saksan vanhin mies ja yksi vanhimmaksi eläneistä länsirintamalla taistelleista veteraaneista.
Giugan luku

Giugan luku on sellainen yhdistetty luku n, että luvun n jokainen alkutekijä pi jakaa luvun  {n \over p_{i}}-1.
n on Giugan luku, jos ja vain jos
jossa  B_{n} on Bernoullin luku. Giugan luvut ovat nimetty matemaatikko Giuseppe Giugan mukaan, ja ne liittyvät Agohin–Giugan otaksumaan.
Kaikki tunnetut Giugan luvut ovat parillisia. Ei tiedetä, onko olemassa paritonta Giugan lukua. Jos sellainen on olemassa, sen täytyy olla vähintään 14 alkuluvun tulo.
Pienimmät tunnetut Giugan luvut ovat 30, 858, 1 722, 66 198, 2 214 408 306, 24 423 128 562, 432 749 205 173 838, 14 737 133 470 010 574 ja 550 843 391 309 130 318 (lukujono A007850 OEIS-tietokannassa). Ei tiedetä, onko Giugan lukuja olemassa äärettömän monta.
Gitte Madsen

| Mitalit> Maa:   Tanska.Naisten käsipallo. Olympialaiset  | Mitalit> Maa:   Tanska.Naisten käsipallo. Olympialaiset  | Mitalit> Maa:   Tanska.Naisten käsipallo. Olympialaiset  | Maa:   Tanska> Naisten käsipallo. |
| --- | --- | --- | --- |
|  Kultaa | Atlanta 1996 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Saksa 1997 |  |  |
|  Hopeaa | Norja 1993 |  |  |
|  Pronssia | Itävalta/Unkari 1995 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Tanska 1996 |  |  |
Gitte Madsen (s. 24. maaliskuuta 1969 Herning) on tanskalainen käsipalloilija. Hän on Tanskan maajoukkueen pelaajana voittanut olympiakultaa Atlantassa 1996, maailmanmestaruuden Saksassa  1997 sekä Euroopan-mestaruuden Tanskan kotikisoissa 1996.
Seuratasolla Madsen edusti muun muassa GOG Gudmea sekä norjalaista Bækkelagets SK:ta.
Robert Mayer

| Robert Mayer |
| --- | --- |

Henkilötiedot
Syntynyt: 9. lokakuuta 1989 (ikä 35) Havířov, Tšekki
Kansalaisuus:   Sveitsi /  Tšekki
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  91 kg
Seura
Seura:  HC Davos
Sarja:  National League A
Pelinumero:  92
Pelaajaura
Pääsarjaura:  2009–
Aik. seurat:  Kloten Flyers (NLA) Hamilton Bulldogs (AHL) Genève-Servette HC (NLA)
Robert Mayer (s. 9. lokakuuta 1989 Havířov, Tšekki) on tšekkiläis-sveitsiläinen jääkiekkomaalivahti, joka edustaa Sveitsin liigassa pelaavaa HC Davosia.
Haarukkalevä

| Haarukkalevä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Punalevät Rhodophyta
Luokka::  Florideophyceae
Lahko::  Gigartinales
Heimo::  Furcellariaceae
Suku::  Haarukkalevät Furcellaria
Laji::  lumbricalis
Kaksiosainen nimi
 Furcellaria lumbricalis  (Hudson) J.V. Lamouroux 
Katso myös
   Haarukkalevä Wikispeciesissä   Haarukkalevä Commonsissa 
Infobox OKNimi-testi OK: 
Haarukkalevä (Furcellaria lumbricalis) on merissä elävä punaruskea levä. Sen elinaluetta ovat Eurooppa ja Lounais-Aasia. Haarukkalevä on haarukkamainen punalevä. Se kasvaa tupsumaisissa vyyhdeissä joilla on juurimaisia kiinnitysrihmoja, varret kasvavat noin 1–2 millimetriä leveiksi ja noin 5–20 senttimetriä korkeaksi. Itämeressä sitä kasvaa punalevävyöhykkeen syvyydessä kivialustoilla.
Aiheesta muualla

Laji.fi: Haarukkalevä (Furcellaria lumbricalis)
UniProt, Taxonomy: Furcellaria lumbricalis (englanniksi)
Rakkauden anatomia

| Rakkauden anatomia> Private Practice |
| --- | --- |

Tyyli:  draama, lääkärisarja
Kestoaika:  42 min
Luoja(t):  Shonda Rhimes
Pääosissa:  Kate Walsh Taye Diggs Audra McDonald Paul Adelstein Amy Brenneman Tim Daly Chris Lowell KaDee Strickland Brian Benben Caterina Scorsone Benjamin Bratt Griffin Gluck
Alkuperämaa:   Yhdysvallat
Alkuperäiskieli:  englanti
Verkko:   ABC  MTV3
Esitetty:  26. syyskuuta 2007 – 22. tammikuuta 2013
Tuotantokausia:  6
Jaksoja:  111 (Luettelo jaksoista)
Tuotanto
Tuottaja(t):  Ann Kindberg Lauren Schmidt Sanford Golden Karen Wyscarver Jenna Bans
Vastaava(t) tuottaja(t):  Shonda Rhimes Mark Tinker Betsy Beers Mark Wilding Marti Noxon Jon Cowan
Ohjaaja(t):  Mark Tinker   Tom Verica   Michael Zinberg   Bethany Rooney   Eric Stoltz   muita ohjaajia
Käsikirjoittaja(t):  Shonda Rhimes   Craig Turk   Steve Blackman   Ayanna Floyd   muita käsikirjoittajia
Säveltäjä(t):  Timothy Bright   Chad Fisher
Kuvaaja(t):  Lex DuPont
Tuotantoyhtiö(t):  ShondaLand The Mark Gordon Company  ABC Studios
Palkinnot
Voitetut:  Young Artist Award, paras vieraileva nuori miesnäyttelijä   (Joey Luthman, 2009)  Young Artist Award, paras vieraileva nuori naisnäyttelijä   (Emily Evan Rae, 2010)
Ehdokkuudet:  Young Artist Award, paras naissivuosa   (Hailey Sole, 2011)  Young Artist Award, paras vieraileva nuori naisnäyttelijä   (Kaitlyn Dever, 2011)
Aiheesta muualla
Virallinen sivusto
IMDb 
Rakkauden anatomia (Private Practice) on tuottaja-käsikirjoittaja Shonda Rhimesin luoma yhdysvaltalainen draamasarja, joka alkoi kotimaassaan vuonna 2007. Rakkauden anatomia on Greyn anatomia -sairaalasarjan spin-off, joka kertoo lääkäriasemasta Los Angelesissa. Sarjan päähenkilö on Greyn anatomiasta tuttu Addison Montgomery, jota esittää Kate Walsh. Shonda Rhimes ilmoitti lokakuussa 2012, että sarja päättyy kuuden kauden jälkeen vuonna 2013.
Tuotanto

Rakkauden anatomian pääroolissa nähdään myös Greyn anatomiassa mukana ollut Kate Walsh. Rakkauden anatomian muut päähenkilöt ja tapahtumapaikat esiteltiin ensimmäisen kerran Greyn anatomian jaksossa The Other Side of This Life keväällä 2007. Sarjan pääosiin valittiin Walshin lisäksi Merrin Dungey, Taye Diggs, Paul Adelstein, Amy Brenneman, Tim Daly, KaDee Strickland ja Chris Lowell. Dungey esiintyi vain sarjan esittelevässä Greyn anatomian jaksossa, ja hänen roolinsa esittäjäksi vaihdettiin Audra McDonald. Sarjan varsinainen ensimmäinen jakso esitettiin Yhdysvalloissa 21. syyskuuta 2007.
Lowell jätti sarjan kolmen tuotantokauden jälkeen. Neljännellä kaudella sarjassa aiemmin vierailleiden Brian Benbenin ja Caterina Scorsonen rooleista tehtiin vakituisia. McDonald poistui sarjasta neljännen tuotantokauden jälkeen, mutta pitää mahdollisena, että hän vierailee sarjassa tulevaisuudessa. Benjamin Bratt tuli mukaan sarjaan neljännen tuotantokauden päätösjaksossa. Lapsinäyttelijä Griffin Gluck esiintyi sarjassa aluksi vierailijana, mutta hänen roolistaan tehtiin vakituinen viidennellä kaudella.
Sarjaa on tehty viisi kokonaista tuotantokautta. 13 jakson mittainen kuudes kausi alkoi syyskuussa 2012. Näyttelijä Tim Daly poistui sarjasta viidennen kauden jälkeen. Pääosan esittäjä Kate Walsh ilmoitti kesällä 2012, että kuudes kausi jää hänen viimeisekseen. Shonda Rhimes päätti lokakuussa 2012, että sarja päättyy kuuden kauden jälkeen.
Suomessa sarjaa esitetään MTV3-kanavalla, kun taas Greyn anatomia kuuluu puolestaan Nelosen ohjelmistoon. MTV3-kanava aloitti Rakkauden anatomia -sarjan esittämisen syyskuussa 2008; kaksi ensimmäistä kautta esitettiin yhteen putkeen tiistai-illoissa. Toisen tuotantokauden päätösjakson esitettiin toukokuussa 2009. Kolmas tuotantokausi esitettiin sunnuntai-iltapäivisin elokuusta 2011 tammikuuhun 2012.
Tarina

Sarja kertoo Walshin näyttelemästä lääkäri Addison Montgomerystä, joka jättää taakseen vanhan elämänsä ja muuttaa Seattlesta Los Angelesiin. Addison aloittaa yhteistyön entisten opiskelukavereidensa Sam ja Naomi Bennettin kanssa yksityisellä Oceanside Wellness -lääkäriasemalla Santa Monicassa Los Angelesissa. Klinikalla työskentelevät myös lastenlääkäri Cooper, psykiatri Violet, vaihtoehtoisten hoitojen asiantuntija Pete ja sairaanhoitaja Dell. Sarjassa seurataan Addisonin ja hänen kollegoidensa työtä ja ihmissuhteita. Työpaikalla syntyy niin ristiriitoja kuin romansseja ja ystävyyssuhteita. Addison kollegoineen joutuu tekemään sekä työssään että yksityiselämässään vaikeita eettisiä valintoja.
Näyttelijät ja hahmot > Päähenkilöt

| Näyttelijä | Rooli | Ala | Kaudet |
| --- | --- | --- | --- |
| Kate Walsh | Tri. Addison Montgomery | kirurgi, gynekologi | kaudet 1–6 |
| Taye Diggs | Tri. Sam Bennett | sisätautilääkäri, sydänkirurgi | kaudet 1–6 |
| Amy Brenneman | Tri. Violet Turner | psykiatri | kaudet 1–6 |
| Paul Adelstein | Tri. Cooper Freedman | lastenlääkäri | kaudet 1–6 |
| KaDee Strickland | Tri. Charlotte King | urologi, seksologi, sairaalan henkilökuntapäällikkö | kaudet 1–6 |
| Chris Lowell | William ”Dell” Parker | sairaanhoitaja, kätilö, vastaanottovirkailija | kaudet 1–3 |
| Audra McDonald ° | Tri. Naomi Bennett | gynekologi, hedelmöityshoitojen asiantuntija | kaudet 1–4 |
| Tim Daly | Tri. Peter ”Pete” Wilder | vaihtoehtoisen lääketieteen ja tartuntatautien asiantuntija | kaudet 1–5 |
| Brian Benben | Tri. Sheldon Wallace | psykiatri | kaudet 2–6 (päähenkilönä kaudet 4–6 ) |
| Caterina Scorsone | Tri. Amelia Shepherd | neurokirurgi | kaudet 3–6 (päähenkilönä kaudet 4–6 ) |
| Benjamin Bratt | Tri. Jake Reilly | kirurgi, gynekologi, hedelmöityshoitojen asiantuntija | kaudet 4–6 (päähenkilönä kausi 5–6 ) |
| Griffin Gluck | Mason Warner | - | kausi 5–6 |

° Merrin Dungey esitti Naomia Greyn anatomian jaksossa The Other Side of This Life, jossa hahmo esiintyi ensimmäisen kerran. Sittemmin näyttelijäksi vaihdettiin Audra McDonald.
Näyttelijät ja hahmot > Muita henkilöitä

| Näyttelijä | Rooli | Kaudet |
| --- | --- | --- |
| Geffri Maya | Maya Bennett | kaudet 1–4 |
| David Sutcliffe | Kevin Nelson | kaudet 1–2 |
| Jayne Brook | Tri. Meg Porter | kausi 2 |
| Jay Harrington | Tri. Wyatt Lockhart | kausi 2 |
| Sharon Leal | Tri. Sonya Nichols | kausi 2 |
| Josh Hopkins | Tri. Noah Barnes | kausi 2 |
| Amanda Detmer | Morgan Gellman | kausi 2 |
| Agnes Bruckner | Heather Parker | kaudet 2–3 |
| James Morrison | William White | kaudet 2–3 |
| Hailey Sole | Betsey Parker | kaudet 2–4 |
| Grant Show | Tri. Archer Montgomery | kaudet 2, 4 |
| Stephen Lunsford | Dink | kausi 3 |
| Christina Chang | Tri. Vanessa Hoytt | kausi 3 |
| Michael Patrick Thornton | Tri. Gabriel Fife | kaudet 3–4 |
| Stephen Collins | Captain Montgomery | kaudet 3–4 |
| Amanda Foreman | Katie Kent | kaudet 3–4 |
| Ann Cusack | Susan Grant | kaudet 3–4 |
| Nicholas Brendon | Lee McHenry | kausi 4 |
| Cristián de la Fuente | Eric Rodriguez | kausi 4 |
| Scott Alan Smith | Tri. Mark Henry | kausi 5 |
| A.J. Langer | Erica Warner | kausi 5 |
| Matt Long | Tri. James Peterson | kausi 6 |
Aiheesta muualla

Virallinen sivu
Private Practice Internet Movie Databasessa (englanniksi)
Private Practice TV.com-sivustolla (Arkistoitu – Internet Archive)
Rakkauden anatomia
| --- | --- |
Hahmot:   Addison Montgomery (Kate Walsh)  Naomi Bennett (Audra McDonald)  Sam Bennett (Taye Diggs)  Pete Wilder (Tim Daly)  Cooper Friedman (Paul Adelstein)  Violet Turner (Amy Brenneman)  Dell Parker (Chris Lowell)  Charlotte King (KaDee Strickland)  Sheldon Wallace (Brian Benben)  Amelia Shepherd (Caterina Scorsone)  Jake Reilly (Benjamin Bratt) 
Muuta:   Jaksot  Greyn anatomia  Shonda Rhimes  Station 19 
Greyn anatomia
| --- | --- |
Hahmot:: Meredith Grey (Ellen Pompeo) | Derek Shepherd (Patrick Dempsey) | Cristina Yang (Sandra Oh) | Alex Karev (Justin Chambers) | George O'Malley (T.R. Knight) | Izzie Stevens (Katherine Heigl) | Preston Burke (Isaiah Washington) | Miranda Bailey (Chandra Wilson) | Richard Webber (James Pickens, Jr.) | Addison Montgomery (Kate Walsh) | Denny Duquette (Jeffrey Dean Morgan) | Mark Sloan (Eric Dane) | Callie Torres (Sara Ramirez) | Erica Hahn (Brooke Smith) | Lexie Grey (Chyler Leigh) | Owen Hunt (Kevin McKidd) | Arizona Robbins (Jessica Capshaw) | April Kepner (Sarah Drew) | Jackson Avery (Jesse Williams) | Teddy Altman (Kim Raver)
Muuta:: Jaksot | Rakkauden anatomia | Shonda Rhimes
Ring Magazinen luettelo 80 parhaasta nyrkkeilijästä viimeisten 80 vuoden aikana

Vuonna 2002 Ring Magazine teki julkaisun 80 vuoden ilmestymisen kunniaksi luettelon 80 parhaasta nyrkkeilijästä viimeisen 80 vuoden aikana. Tämä on lista näistä nimetyistä 80 parhaasta nyrkkeilijästä viimeisten 80 vuoden aikana.
Sugar Ray Robinson
Henry Armstrong
Muhammad Ali
Joe Louis
Roberto Duran
Willie Pep
Harry Greb
Benny Leonard
Sugar Ray Leonard
Pernell Whitaker
Carlos Monzón
Rocky Marciano
Ezzard Charles
Archie Moore
Sandy Saddler
Jack Dempsey
Marvin Hagler
Julio César Chávez
Eder Jofre
Alexis Arguello
Barney Ross
Evander Holyfield
Ike Williams
Salvador Sánchez
George Foreman
Kid Gavilan
Larry Holmes
Mickey Walker
Ruben Olivares
Gene Tunney
Dick Tiger
Fighting Harada
Emile Griffith
Tony Canzoneri
Aaron Pryor
Pascual Perez
Miguel Canto
Manuel Ortiz
Charley Burley
Carmen Basilio
Michael Spinks
Joe Frazier
Khaosai Galaxy
Roy Jones, Jr.
Tiger Flowers
Panama Al Brown
Kid Chocolate
Joe Brown
Tommy Loughran
Bernard Hopkins
Felix Trinidad
Jake LaMotta
Lennox Lewis
Wilfredo Gómez
Bob Foster
Jose Napoles
Billy Conn
Jimmy McLarnin
Pancho Villa
Carlos Ortiz
Bob Montgomery
Freddie Miller
Benny Lynch
Beau Jack
Azumah Nelson
Eusebio Pedroza
Thomas Hearns
Wilfred Benitez
Antonio Cervantes
Ricardo Lopez
Sonny Liston
Mike Tyson
Vicente Saldivar
Gene Fullmer
Oscar de la Hoya
Carlos Zarate
Marcel Cerdan
Flash Elorde
Mike McCallum
Harold Johnson
Hans Luther (kasvitieteilijä)

Hans Luther (oikealla) vuonna 1972.
Hans Edmund Luther (2. heinäkuuta 1915 Helsinki – 9. kesäkuuta 1982 Helsinki) oli suomalainen kasvitieteilijä. Hän oli Helsingin yliopiston kasvitieteen professori 1961–1978. Hänen tutkimusalaansa oli Suomen murtovesirannikoiden kasvien ekologia.
Lutherin isä oli eläintieteilijä Alexander Luther.
Aiheesta muualla

Luther, Hans hakuteoksessa Uppslagsverket Finland (2012). (ruotsiksi)
Hanazuki (1944)

| Hanazuki / 花月 |
| --- | --- |
 Hanazuki

Aluksen vaiheet
Rakentaja:  Maizurun laivastoarsenaali
Kölinlasku:  10. helmikuuta 1944
Laskettu vesille:  10. lokakuuta 1944
Palveluskäyttöön:  26. joulukuuta 1944
Poistui palveluskäytöstä:  5. lokakuuta 1945
Loppuvaihe:  Yhdysvaltain laivastolle 29. elokuuta 1947
Tekniset tiedot
Uppouma:  2 743 t (normaali) 3 759 t (kuormattu)
Pituus:  134,2 m
Leveys:  11,6 m
Syväys:  4,15 m
Koneteho:  50 000 shp
Nopeus:  33 solmua
Miehistöä:  263
Aseistus
Aseistus:  8 × 10 cm/65 type 98 4 × 25 mm type 96 4 × 61 cm torpedoputkea 56 × syvyyspommia
Hanazuki (jap. 花月) oli keisarillisen Japanin laivaston Michitsuki-luokan hävittäjä toisessa maailmansodassa.
Valmistus

Alus tilattiin Maizurun laivastontelakalta, missä köli laskettiin 10. helmikuuta 1944. Se laskettiin vesille 10. lokakuuta ja otettiin palvelukseen vielä saman vuoden lopulla 26. joulukuuta.
Palvelus

Palvelukseenotettaessa alus liitettiin koulutettavaksi yhdistetyn laivaston 11. hävittäjälaivueeseen päällikkönään aiemmin Oyashion päällikkönä ollut komentaja Higashi Hideo. Alus saapui 21. tammikuuta 1945 Kureen aloittaen koulutuksen Japaninmerellä.
Alus liitettiin 15. maaliskuuta lippulaivaksi 2. laivaston 31. saattajalaivueeseen. Se saattoi 6. huhtikuuta Kayan ja Makin kanssa taistelulaiva Yamaton Tokuyamasta Bungonsalmeen. Alus siirrettiin 20. huhtikuuta laivueensa mukana yhdistettyyn laivastoon, minkä jälkeen se oli Japaninmerellä aina Japanin antautumiseen.
Alus poistettiin palveluksesta 5. lokakuuta 1945. Se luovutettiin Yhdysvaltain laivastolle 29. elokuuta 1947 nimellä DD-934.
Rino Passigato

Rino Passigato (s. 29. maaliskuuta 1944 Bovolone) on italialainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihittiin papiksi Veronan hiippakuntaan 29. kesäkuuta 1968 ja nimitettiin Nova Caesariksen titulaariarkkipiispaksi sekä apostoliseksi pro-nuntiukseksi Burundiin 16. joulukuuta 1991. Piispaksi konsekroinnin suoritti 6. tammikuuta 1992 paavi Johannes Paavali II, jota avustivat Giovanni Battista Re ja Giuseppe Uhac.
Passigato sai 18. maaliskuuta 1996 nimityksen apostoliseksi nuntiukseksi Boliviaan. 17. heinäkuuta 1999 hänet siirrettiin nuntiukseksi Peruun ja 8. marraskuuta 2008 Portugaliin.
Gravifotoni

Gravifotoni on teoreettisessa fysiikassa hiukkanen, joka ilmestyy metrisen tensorin viritystilasta (esimerkiksi gravitaatiokenttä), mutta jonka fyysiset ominaisuudet ovat käytännössä erottamattomia  fotonista, kuten Kaluzan–Kleinin teoriassa. Sähkömagneettinen potentiaali  A_{\mu } tulee metrisen tensorin komponentista  g_{55}, jossa numero 5 kuvaa uutta, viidettä ulottuvuutta.
Hans Martin

Hans Martin (s. 1950 Sundom[lähde? ]) on suomenruotsalainen tanssi- ja kristillisen musiikin laulaja. Hänen yhtyeitään ovat mm. tanssiorkesteri Tommys, jonka solistina hän toimi vuodet 1980–2001.
Itsenäisenä taiteilijana Martin on saavuttanut listamenestystä Norjassa ja Ruotsissa.
Diskografia > Albumit

2002 – Landet där solen ej går ner
2004 – Den blomstertid nu kommer
2005 – Minnenas promenad
2007 – Mina egna favoriter (julkaistu nimellä Hans Martin & Tommys)
2008 – Högtidsstund (Tommysin kanssa)
2008 – Där rosor aldrig dör
2009 – Höstglöd
2012 – Här är jag hemma
2013 – Vägen hem
2016 – Ännu en gång
2017 – Dansfavoriter
Rise of Nations

| Rise of Nations |
| --- | --- |

Kehittäjä:  Big Huge Games
Julkaisija:  Microsoft Game Studios
Jakelija:  Steam ja Microsoft Store
Suunnittelija:  Brian Reynolds
Pelimoottori:  GameSpy
Julkaistu:  NA 20. toukokuuta 2003EU 23. toukokuuta 2003
Lajityyppi:  Reaaliaikainen strategia
Pelimuoto:  Yksinpeli, moninpeli
Ikäluokitus:  ESRB: T     USK: 12   PEGI: 12   OFLC: G8+
Alusta:  Microsoft Windows   Mac OS X
Jakelumuoto:  CD
Lisää peliartikkeleitaVideopelien teemasivulla
Infobox OK   : 
Rise of Nations on Big Huge Gamesin kehittämä reaaliaikainen strategiapeli, joka on julkaistu Windowsille vuonna 2003.
Pelin pääsuunnittelijana toimi Brian Reynolds, joka tunnetaan myös aikaisemmista projekteistaan Civilization II:n ja Sid Meier's Alpha Centaurin parissa. Peli on saanut vaikutteita myös vuoropohjaisista strategiapeleistä sisältäen kulutussotaa ja rajattuja reviirejä. Peli kattaa yhteensä 18 eri sivilisaatiota ja kahdeksan aikakautta.
Vuonna 2004 Big Huge Games julkaisi pelille ensimmäisen lisäosan, Thrones and Patriotsin, joka on nykyisin saatavilla myös yhdessä emopelin kanssa Gold Edition -kokoelman muodossa.
Aiheesta muualla

Rise of Nations MobyGamesissa (englanniksi)
Hans Löhrl

Hans Löhrlin tutkimuskohde kattohaikara
Hans Löhrl (25. toukokuuta 1911 Stuttgart - 26. kesäkuuta 2001 Egenhausen, Schwarzwald) oli saksalainen lintutieteilijä ja käyttäytymistutkija.
Löhrl opiskeli biologiaa ja geologiaa Tübingenin yliopistossa. Hän väitteli filosofian tohtoriksi Münchenin yliopistosta, väitöksen aiheena oli paikallisten pikkujyrsijöiden ja päästäisten ekologia ja fysiologia (Ökologische und physiologische Studien an einheimischen Muriden und Soriciden). Tämän jälkeen Löhrl tutki lintuja sekä Rossittenin lintuasemalla että yksityisellä Radolfzellin lintuasemalla Mettnaussa. Vuosina 1957–1962 Löhrl johti Baden-Württembergin valtiollista linnustonsuojelulaitosta (Staatliche Vogelschutzwarte) Ludwigsburgissa, ja 1962–1976 Max Planck -instituutin Radolfzellin lintuasemaa. Hän toimi Saksan lintutieteellisen yhdistyksen (DO-G) varapuheenjohtajana 1971–1979. Vuonna 1981 DO-G myönsi hänelle kunniajäsenyyden, ja American Ornithologists' Union (AOU) vuonna 1989.
1930-luvulta alkaen Löhrl tutki pääasiassa vuoriuunilinnun, kattohaikaran ja harmaahaikaran elämää ja muuttoa. Myöhemmin hän tutki myös pähkinänakkelia, tiaisia, kalliokiipijää, haarapääskyä, punarintaa, sepelsieppoa ja käkeä.
Löhrl julkaisi yksitoista kirjaa, 296 tieteellistä artikkelia ja 111 kansantajuista kirjoitusta.
Aiheesta muualla

Hans Löhrl julkaisuluettelo (saksaksi)
Radolfzellin lintuasema (englanniksi)
Gunnar Pehrman

Gunnar Edvard Pehrman (21. elokuuta 1895 Sipoo – 9. heinäkuuta 1980) oli suomalainen geologi, Åbo Akademin ylimääräinen professori 1941–1953, professori vuodesta 1953. Hän tutki Lounais-Suomen malmeja, kivilajeja ja mineraaleja etenkin Kemiön saaren mineraaliesiintymiä.
Julkaisuja

Om en titanjärnmalm och omgivande bergarter på Attu landet i sydvästra Finland, 1927 (väitöskirja)
Die Granitpegmatite von Kimito (S. W. Finnland) un ihre Minerale, 1945
Ring 2

| Ring 2> The Ring Two |
| --- | --- |

Ohjaaja:  Hideo Nakata
Käsikirjoittaja:  Ehren Kruger
Tuottaja:   Walter F. Parkes  Roy Lee  Laurie MacDonald  Michael Macari 
Säveltäjä:  Martin Tillman Henning Lohner
Kuvaaja:  Gabriel Beristáin
Pääosat:  Naomi Watts
Valmistustiedot
Valmistusmaa:  Yhdysvallat
Tuotantoyhtiö:  DreamWorks SKG
Levittäjä:  UIP-Dunafilm Netflix DreamWorks
Ensi-ilta:  2005
Kesto:  128 min
Alkuperäiskieli:  englanti
Budjetti:  60 milj. $
Edeltäjä:  Ring
Seuraaja:  Ring 3D
Aiheesta muualla
IMDb 
Elonet
AllMovie
Infobox OKNimi-testi OK: 
Ring 2 on vuonna 2005 valmistunut yhdysvaltalainen kauhuelokuva, joka on jatko-osa elokuvaan Ring, joka perustuu japanilaiseen Ringu-elokuvaan. Ring 2:ssa käytettiin alkuperäistarinaa, eikä se perustu Ringun Japanissa tehtyyn jatko-osaan. Ring 2:n ohjasi Hideo Nakata, joka oli ensimmäisen Ringun ohjaaja.
Elokuvan ensi-ilta oli 18. maaliskuuta 2005.
Juoni

Puoli vuotta on kulunut. Rachel Keller ja hänen poikansa Aidan ovat muuttaneet Seattleen karkuun Samaralta. Rachel aloittaa uuden työnsä Daily Astroniassa, paikallisessa uutislehdessä.
Rachel ei ehdi tuntea oloansa turvalliseksi kauan, kun Samara on jo hänen takanaan valmiina työntöön. Rachel näkee Samaran uhrin, Jaken, kasvoilta ne merkit, jotka näkyvät Samaran tappamisen jälkeen. Ennen kuin Rachel lähtee autosta, jossa Jaken ruumis on, Samara ilmestyy ruumispussista huutaen: "Minä löysin teidät".
Rachel löytää videonauhan ja yrittää polttaa sen, mutta samaan aikaan Rachelin kodin televisioon ilmestyy kuva kaivosta, jonne Samara on hukutettu. (Viimeinen kuva kirotulla videolla) Samara nappaa Aidanin televisioon ja siitä alkavat oudot tapahtumat, joihin kuuluvat muun muassa Samaran ilmestyminen valokuviin ja peurojen hyökkäys.
Rachel käy myös Samaran oikean äidin luona, joka salaperäisesti kehottaa Rachelia tappamaan oman poikansa siinä toivossa, että kirotut henget jättäisivät heidät rauhaan.
Rachel päättää muuttaa jälleen pois ja lähtee evakkoon vähäksi aikaa työkaverinsa luo. Aidan kärsii oudosta kuumeesta ja on kylmissään, joten Rachel vie hänet lämpimään kylpyyn. Aivan kuin Samarakin, Aidan tuntuu pelkäävän kylpyammeen vettä. Rachelin tullessa takaisin hakemasta tavaroita kotoa, kylpyhuone tulvii vettä, ja kaikki vedet "valuvat" ylöspäin. Vähän aikaa Rachel luulee hukuttavansa Samara Morgania, mutta juuri työkaverin tullessa kylpyhuoneeseen poika muuttuu takaisin ennalleen. Työkaveri luulee Rachelia hulluksi ja vie Rachelin ja Aidanin sairaalaan.
Erinäisten tapahtumien jälkeen Aidan pääsee sairaalasta kotiin, tapatuttaen samalla hoitajansa. Kotona Rachel järkyttyy huomatessaan Samaran tappaneen myös hänen työkaverinsa ja ymmärtäessään Samaran menneen poikansa sisälle ja koettaa laitatuttaa poikaansa nukkumaan. Mutta Aidan, eli Samara sanoo: "Kuolleet eivät koskaan nuku", joten Rachel nukuttaa Aidanin unilääkkeellä.
Aidanin nukahtamisen jälkeen Rachel koettaa hukuttaa Samaran Aidanin sisällä kylpyammeeseen. Silloin Aidan herää ja sanoo: "Rachel, mitä sinä teet? Se olen minä.". Mutta Rachel hukuttaa ja pian Samaran haamu menee pois Aidanin ruumiista ja Aidan herää. Mutta Samara tulee takaisin ja viekin Rachelin television läpi kaivoon, josta Rachel kiipeää ylös itse Samara perässään. Lopulta nainen onnistuu kipuamaan ylös ja sulkee kaivon kannen.